Bătrânele care vând flori și verdeață în piețele din Târgu-Jiu trebuie să completeze o declarație pe propria răspundere că nu vând droguri populației.

Hotărârea a fost luată de consilierii locali care doresc să elimine orice posibilitate de comercializare a stupefiantelor. Tot polițiștii locali vor fi cei care vor duce la îndeplinire hotărârea și le vor pune pe bătrâne să semneze astfel de acte, sub sancțiunea infracțiunii de fals în declarații.

Consilierii locali din Târgu-jiu au decis cu majoritate de voturi ca toți comercianții, indiferent de produsul pe care-l vând în piețe să completeze o declarație pe propria răspundere că nu vor vinde droguri.

Un astfel de document trebuie semnat și de bătrânele care vând pătrunjel în piață. Textul hotărârii spune clar că, sub sancțiunea infracțiunii de fals în adeclarații, bătrânele se obligă, prin semnarea actului că nu comercializează plante, substanțe și preparate stupefiante, halucinogene, euforice și psihotrope.

Comerciantele habar nu au cum arată drogurile sau alte substanțe psihotrope, dar susțin că vor semna un astfel de document.

De aplicarea hotărârii de consiliul local, care va intra în vigoare după 30 de zile, se vor ocupa polițiștii